Številka: 900-304 /2016-3

Datum: 13.10.2016

# Z A P I S N I K

17. seje Sveta Četrtne skupnosti Golovec MOL, ki je bila v sredo, 12.10.2016, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 11 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Aleš Dakić, Franjo Filipović, Anton Kastelic, Brigita Kastelic, Aleksander Kostić, Igor Pigac, Denis Tatar, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **11** članov sveta, kar pomeni, da je bil Svet sklepčen in je lahko pričel z delom.

1. Potrditev zapisnika 16. seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Predlog finančnega načrta in plana malih dela ČS Golovec za leti 2017 in 2018
4. Pripombe in predlogi ČS Golovec na osnutek Odloka o proračunu MOL za leti 2017 in 2018
5. Razno

Gradivo za 1. in 4. točko dnevnega reda je priloženo.

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 15. REDNE SEJE SVETA ČETRTNE SKUPNOSTI GOLOVEC**

Na predlog zapisnika 16. redne seje Sveta ČS Golovec ni bilo pripomb.

**SKLEP 1/17 :**

Svet ČS Golovec MOL potrjuje zapisnik 16. redne seje Sveta ČS Golovec.

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Član Sveta g. robert Anžič je prisotnim predstavil pobudo glede postavitve reklamnih panojev. Omenil je, da se pojavlja vedno več pripomb občanov glede postavitve oglasnih panojev ob Litijski cesti. Občani menijo, da je to postavljanje velikih reklamnih panojev preseglo vse meje zdravega razuma, saj se s tem povečuje nezbranost voznikov ( bilo je že nekaj naletov avtomobilov), hkrati pa se s tem nenormalno kvari izgled okolja v katerem se živi. Ker je baje bilo na MOL-u pred časom govora o omejitvi postavitve oglasnih panojev bi bilo dobro, da dobimo tudi kakšen odgovor od pristojnih služb kako preprečiti oziroma kako doseči odstranitev teh panojev.

Predsednik Sveta dal na glasovanje:

**SKLEP 2/17:**

**Svet ČS Golovec MOL na Inšpektorat MOL pošilja pobudo s vprašanjem glede odstranitve reklamnih panojev oziroma poizvedbo glede preprečitve postavitve panojev.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta je prisotne seznanil s sestankom, ki ga je imel s predstavniki podjetja Avant Car, Avant2Go. Sestanek je bil opravljen na terenu, predstavniki podjetja Avant Car bodo pripravili tekst o ideji souporabe avtomobila za brošuro ČS Golovec, Svet ČS Golovec se bo zavzel, da v sodelovanju z MOL zagotovi določeno število parkirnih mest za souporabo avtomobila.

Prav tako so pregledali potencialne lokacije v Štepanjskem naselju. Kot najbolj ustrezna se je izkazalo parkirišče ob ragbi igrišču, ob Pesarski cesti. Do parkirišča je potrebno napeljati elektriko za polnilne postaje. Avant Car bo svetu ČS Golovec javil tehnične zahteve za postavitev polnilnih postaj. Začeli bi s štirimi avtomobili in jih kasneje nadgradili. Dakić je prosil za kontakt pristojne osebe na MOL, da se svet ČS Golovec čim prej začne pogovarjati o uvajanju souporabe avtomobila.

Svet četrtne skupnosti je na seji obravnaval predlog lokacije za postavitev postaje. Člani Sveta so menili, da se potrdi lokacija ob Pesarski cesti, s tem, da se postopoma uvedeta še dve parkirni mesti na območju Bizovika.

Predsednik Sveta dal na glasovanje:

**SKLEP 3/17:**

**Svet ČS Golovec MOL potrjuje lokacijo na parkirišču ob ragbi igrišču, poleg Pesarske ceste za štiri avtomobile.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta dal na glasovanje:

**SKLEP 4/17:**

**Svet ČS Golovec MOL se strinja, da se postopoma uvedeta še dve parkirni mesti na območju Bizovika.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 3**

**PREDLOG FINANČNEGA NAČRTA IN PLANA MALIH DELA ČS GOLOVEC ZA LETI 2017 IN 2018**

Predsednik Sveta ČS Golovec g. Aleš Dakić je članom Sveta predstavil predlog finančnega načrta in plana malih del za leti 2017 in 2018. Na predlog izvedbenega načrta ni bilo pripomb, razen glede dveh košev za smeti, za katere so člani sveta predlagali, da se v letu 2017 namestijo na druge lokacije.

Predsednik Sveta dal na glasovanje:

**SKLEP 5/17:**

**Svet ČS Golovec MOL potrjuje predlog finančnega načrta in plana malih dela ČS Golovec za leti 2017 in 2018**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 4**

**PRIPOMBE IN PREDLOGI ČS GOLOVEC NA OSNUTEK ODLOKA O PRORAČUNU MOL ZA LETI 2017 IN 2018**

Predsednik Sveta g. Aleš Dakić je prisotnim predstavil osnutek proračuna MOL za leti 2017 in 2018, katero gradivo so člani sveta prejeli preko elektronske pošte. Predsednik je prisotne tudi seznanil, da se lahko na osnutek proračuna podajo pripombe. Na podlagi razprave so člani Sveta oblikovali pripombe, katere bodo poslane na SODMS MOL.

Predsednik sveta je dal na glasovanje

**SKLEP 6/17:**

**Svet ČS Golovec MOL se je seznanil z izvlečkoma iz osnutkov Odloka o proračunu MOL za leti 2017 in 2018, ki se nanašate na programe na območju ČS Golovec. Svet ČS Golovec MOL je na osnutka odlokov o proračunu MOL za leti 2017 in 2018 oblikoval naslednje mnenje:**

1. **Svet ČS Golovec predlaga, da se v proračunu za leti 2017 in 2018 zagotovijo sredstva za pripravo potrebne dokumentacije in izgradnjo večnamenskega centra Golovec.**
2. **Svet ČS Golovec predlaga, da se v proračunu za leti 2017 in 2018 zagotovijo sredstva za izgradnjo mrliške vežice na pokopališču v Štepanji vasi in sredstva za ureditev lastniških razmerij na pokopališču v Bizoviku.**
3. **Svet ČS Golovec predlaga, da se v proračunu za leti 2017 in 2018 zagotovijo sredstva za ureditev projektne dokumentacije za ureditev dodatnih parkirnih mest na že obstoječem parkirišču ob Parmski cesti (parcelne številke 187/4, 188/1-del in 200/1 in 199/1-del, k.o. Štepanja vas) v skladu z že izdelano projektno dokumentacijo (PZI-U 10/606/5-09, oktober 2009).**

Navzočih je bilo 11 članov sveta.

Opredeljenih je bilo 11 članov sveta.

Za predlagani sklep je glasovalo 11 članov sveta.

**Sklep je bil sprejet.**

**AD 5**

**RAZNO**

Pod točko razno je član sveta Denis Tatar omenil problematiko parkiranja na Steletovi ulici, od št. 10 do bencinskega servisa Petrol. Predlagal je, da se parkiranje nameni zelenica pod drevesi, za kar je potrebno pridobiti spremembo OPN. Člani sveta so predlagali, da se za začetek postopka prvo zberejo podpisi občani, nato se bi problematika reševala skupaj s pristojnimi oddelki na MOL.

**S tem je bil dnevni red izčrpan in seja se je zaključila ob 18.15 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec